**Zenés, táncos rendezvény**

Zenés, táncos rendezvény csak rendezvénytartási engedély birtokában tartható.

Zenés, táncos rendezvénynek tekintendő minden rendszeresen vagy meghatározott alkalomból, illetve időpontban tartott, nyilvános, nem zártkörű, válogatott lemezbemutatás vagy élő előadás útján nyújtott zeneszolgáltatást főszolgáltatásként nyújtó rendezvény, amelyen a részvételhez nem kell megváltott ülőhellyel rendelkezni.

A vonatkozó rendelet hatálya azokra az alkalmi vagy rendszeres zenés, táncos rendezvényekre terjed ki, amelyeket

* tömegtartózkodásra szolgáló építményben, helyiségben tartanak, és a terület a 300 fő befogadóképességet meghaladja, vagy
* a szabadban tartanak és a résztvevők létszáma az 1000 főt meghaladja (szabadtéri rendezvény).

A vonatkozó rendeletet nem kell alkalmazni: politikai, választási rendezvényekre, gyűlésre, vallási közösségek vallásos szertartásaira, rendezvényeire, családi eseményekkel kapcsolatosan, és közoktatási intézményekben az intézmény által szervezett rendezvényekre.

**KI JOGOSULT AZ ELJÁRÁSRA:**

Martonvásár Város közigazgatási területén megrendezésre kerülő zenés, táncos rendezvénynek helyt adó építmény üzemeltetője, szabadtéri rendezvény esetében a rendezvény szervezője nyújtja be.

**KÉRELEM BENYÚJTÁSA (HELYE, IDEJE, MÓDJA):**

Postai úton – postacím: Martonvásár Jegyzője, 2462 Martonvásár, Budai út 13.

Személyesen: Martonvásári Polgármesteri Hivatal, 2462 Martonvásár, Budai út 13., ügyfélfogadási időben (Hétfő: 13-16, Szerda: 08-12, 13-17, Péntek: 08-12)

**KÉRELEMHEZ CSATOLANDÓ DOKUMENTUMOK:**

* Cégkivonat / egyéni vállalkozói igazolvány, aláírási címpéldány, meghatalmazás (ha szükséges)
* Biztonsági terv
* Bérleti szerződés (ha nem a tulajdonos a kérelmező)
* A rendezvényhez kapcsolódó szolgáltatások megnevezése
* Haszonélvező, vagy tulajdonostársak hozzájárulása (haszonélvező, illetve közös tulajdon esetén)
* Tűzvédelmi szabályzat

**ELJÁRÁSI ILLETÉKEK, FIZETÉSI KÖTELEZETTSÉGEK:**

Illetékmentes.

**ÜGYINTÉZÉSI HATÁRIDŐ:**

20 nap

**JOGORVOSLATI LEHETŐSÉG:**

Az elsőfokú határozat, illetve a jogszabályban meghatározott végzés ellen a döntés közlésétől számított 15 napon belül *fellebbezést* lehet előterjeszteni a döntést meghozó hatóságnál Budapest Főváros Kormányhivatalához címezve.

**VONATKOZÓ JOGSZABÁLYOK:**

* A zenés, táncos rendezvények működésének biztonságosabbá tételéről szóló 23/2011. (III. 8.) Korm. rendelet
* Az általános közigazgatási rendtartásról szóló 2016. évi CL. törvény.
* az egyes közérdeken alapuló kényszerítő indok alapján eljáró szakhatóságok kijelöléséről szóló 531/2017. (XII. 29.) Korm. rendelet

**LETÖLTHETŐ NYOMTATVÁNYOK**

- Zenés táncos rendezvények, szabadtéri rendezvények engedélyezése

- Zenés, táncos rendezvény tartására irányuló tevékenység megszüntetése

**ÜGYFÉL JOGAI, KÖTELEZETTSÉGEI:**

Az ügyfél joga, hogy

* kérelmet nyújtson be,
* kérelmével a tárgyában hozott döntés véglegessé válásáig rendelkezzen, a kérelmet visszavonja,
* ügyében személyesen eljárjon, vagy - ha törvény nem írja elő az ügyfél személyes eljárását - helyette törvényes képviselője, vagy az általa, illetve törvényes képviselője által meghatalmazott személy, továbbá az ügyfél és képviselője együtt járjon el,
* az eljárás bármely szakaszában és annak befejezését követően is betekinthet az eljárás során keletkezett iratba, azokról a jogosult másolatot, kivonatot készíthet vagy – kormányrendeletben meghatározott költségtérítés ellenében – másolatot kérhet,
* az eljárás során bármikor nyilatkozatot, észrevételt tegyen, jegyzőkönyv felvételét kérje,
* bizonyítási eljárást indítványozzon,
* igazolási kérelmet terjesszen elő,
* jogorvoslattal éljen,
* az eljárás során jogairól és kötelezettségeiről tájékoztatást kapjon.

Az ügyfél kötelessége, hogy

* az idézésnek eleget tegyen,
* a hiánypótlási felhívásnak eleget tegyen,
* az eljárás során jóhiszeműen járjon el,
* az eljárás során együttműködjön a hatósággal, a többi résztvevővel.

**SZERVEZETI EGYSÉG:**

Hatósági Igazgatáság - Igazgatási Osztály

**kategória:**

Ipar- és Kereskedelem - Kereskedelmi tevékenység bejelentése és működési engedély kiadása